MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                 HOTĂRÂREA NR.324
privind repartizarea, în vederea închirierii, a locuinţei situată în municipiul Craiova, str.Nicolae Titulescu, bl.A1, sc.4, ap.11
Consiliul Local al Municipiului Craiova întrunit în şedinţa ordinară din data de 24.09.2015;
Având în vedere raportul nr.138897/2015 întocmit de Direcţia Fond Locativ şi Control Asociaţii de Proprietari prin care se propune repartizarea, în vederea închirierii, a locuinţei situată în municipiul Craiova, str.Nicolae Titulescu, bl.A1, sc.4, ap.11 şi rapoartele comisiilor de specialitate ale Consiliului Local al Municipiului Craiova nr.284, 295, 296, 301 şi 302/2015;

În conformitate cu prevederile Legii Locuinţei nr.114/1996, republicată,  modificată şi completată,  Legii nr.213/1998 privind proprietatea public şi regimul juridic al acesteia şi Capitolul V, Titlul IX – Cod Civil;

          În temeiul art.36, alin.2, lit. d coroborat cu alin.6, lit. a, pct. 17, art.45 alin. 3, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă stabilirea destinaţiei de locuinţă socială a imobilului situat în municipiul Craiova, str.Nicolae Titulescu, bl.A1, sc.4, ap.11, proprietate privată a municipiului Craiova, compus din 2 camere în suprafaţă de 28,89 mp. şi dependinţe în suprafaţă de 12,89 mp.
Art.2. Se aprobă trecerea din proprietatea privată a municipiului  Craiova şi administrarea Regiei Autonome de Administrare a Domeniului Public şi Fondului Locativ Craiova, în proprietatea publică a municipiului Craiova şi administrarea Regiei Autonome de Administrare a Domeniului Public şi Fondului Locativ Craiova, a bunului imobil identificat la art.1 din prezenta hotărâre.

Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova, nr.522/2007 referitoare la inventarului bunurilor care alcătuiesc domeniul privat al municipiului Craiova, nr.80/2006  referitoare la darea în administrarea Regiei Autonome de Administrare a Domeniului Public şi Fondului Locativ Craiova, a unor bunuri ce aparţin domeniului public al municipiului Craiova şi nr.282/2008 referitoare la darea în administrarea Regiei Autonome de Administrare a Domeniului Public şi 
           Fondului Locativ Craiova, a unor bunuri ce aparţin domeniului privat al municipiului Craiova.
Art.4. Se aprobă repartizarea, în vederea închirierii, către Turcitu Crina Florentina, a locuinţei sociale, situată în municipiul Craiova, str.Nicolae Titulescu, bl.A1, sc.4, ap.11.

Art.5.  Se stabileşte chiria lunară pentru imobilul prevăzut la art.1 din prezenta hotărâre, în cuantum de 100,24 lei+TVA (24%).
Art.6. Contractul de închiriere al locuinţei prevăzută la art.1 va fi încheiat de către Regia Autonomă de Administrare a Domeniului Public şi Fondului Locativ Craiova.

Art.7. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Direcţia Economico-Financiară, Regia Autonomă de Administrare a Domeniului Public şi Fondului Locativ Craiova  şi Turcitu Crina Florentina vor aduce la îndeplinire prevederile  prezentei hotărâri.

